Diari Oficial de la Generalitat Valenciana


Sumari del DOGV 9836, del 25-04-2024 (2024/3117)

Anunci de consulta pública prèvia del projecte de decret de modificació del Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9836

Data del DOGV
:   25-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3117


Data del document
:   09-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

Descriptors 

:   * Conselleria d'Hisenda, Economia i Administració Pública

Anunci de consulta pública prèvia del projecte de decret de modificació del Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions. [2024/3117]  
D'acord amb el que s'establix en l'article 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, es planteja una consulta pública prèvia a la redacció del projecte del decret del Consell pel qual es modifica el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, durant un termini d'un mes a partir de l'endemà de la publicació del present anunci en el Diari Oficial de la Generalitat Valenciana.  
La consulta es planteja a fi de garantir l'accés i la participació activa de la ciutadania en els processos de producció normativa.  
  
A esta consulta també es podrà accedir en les següents pàgines web de la Generalitat Valenciana:  
https://gvaparticipa.gva.es/legislation/processes'locale=val  
https://hisenda.gva.es/va/normativa-en-tramitacion  
Les aportacions i opinions es podran remetre a la següent adreça de correu electrònic pzusgqhdll@hpb.zx.  
  
A) Problemes que es pretenen solucionar amb la iniciativa 1. En relació amb l'objecte del contracte i l'establiment de clàusules de responsabilitat social, establir la possibilitat d'incorporar finalitats de contractació i criteris d'adjudicació socialment responsables.  
2. Respecte de la informació que ha d'incloure l'anunci de licitació relativa a l'obligació de subrogació de les persones treballadores en les seues relacions laborals, modificar l'opció que la subrogació puga fer-se per aplicació de qualsevol acord amb valor de conveni.  
3. Modificar la ponderació assignada pel decret al conjunt de criteris de responsabilitat social a fi d'afavorir la valoració comparativa de les ofertes en termes de relació qualitat-preu, així com l'accés de les pimes a la contractació.  
  
4. Alinear els criteris de desempat de caràcter social en la contractació amb els previstos en la Llei 9/2017, de contractes del sector públic.  
5. Ampliar els punts de l'annex I d'obligatòria inclusió en les bases reguladores i en les respectives convocatòries de subvencions.  
B) Necessitat i oportunitat de la seua aprovació Des de l'aprovació de la norma que es pretén modificar s'ha posat de manifest la problemàtica que plantegen alguns continguts del decret que pogueren fer necessària una reflexió per a complir els objectius marcats per la contractació estratègica en el marc de la UE i en l'aplicació de la jurisprudència nacional i comunitària sobre la matèria i recomanar les actuacions necessàries per a fer-ho.  
C) Objectius de la norma Es perseguix donar major llibertat als òrgans de contractació i als òrgans directius que convoquen subvencions per a desenvolupar la seua activitat i, alhora, impulsar l'aplicació dels criteris de responsabilitat social.  
D) Possibles solucions alternatives reguladores i no reguladores Com que es tracta d'una modificació d'un decret en vigor (Decret 30/2020, de 28 de febrer, del Consell, de regulació del Consell Valencià de Responsabilitat Social), l'única alternativa és la reguladora.  
  
  
València, 9 d'abril de 2024.- El director general d'Economia: Vicente Todolí Masquefa.